Malmesbury (Sidafrika)

Malmesbury is a Stod in da sidafrikanischn Provinz Westkap. Se is Vawoitungssiez vo da Local Municipality Swartland im Distrikt West Coast.

 Geografie 

Im Joar 2011 hom in Malmesbury 10.299 Eihwohna glebd;Voikszehjung 2011, obgruafa om 17. August 2015 zamm mi de unmiddlboa bnochboadn Siedlunga, insbsondare: Ilinge Lethu und Wesbank, hod's 35.897 Eihwohna.Mount Royal Golf & Country Estate, Wesbank, Malmesbury und Ilinge Lethu (addiad), obgruafa om 17. August 2015 Malmesbury is Haptort vo da Region Swartland und liegd uma 70 Kilometa neadli vo Kapstadt.Bschreibung vo da Local Municipality ba localgovernment.co.za (englisch), obgruafa om 17. August 2015

 Gschicht 

1703 san easchte Farmen om heiting Ort im Toi van Diep River eihgrichdd worn; 1743 is da Ort grindd worn. De fimfte holländisch-reformiade Gmoa in da Geschicht vo Sidafrika is in Malmesbury entstondn.Portret ba sa-venues.com (englisch), obgruafa om 17. August 2015 Da domoiige Ort Zwartlands Kerk is 1829 z Eahn vo James Harris’, 1. Earl of Malmesbury in Malmesbury umbnennd worn. Da Grof woa da Schwiegavoda van domoiing Gouverneur vo da Kapkolonie, Sir Lowry Coles. 1860 hod Malmesbury Gmoastatus eahoidn.

Om 29. Septemba 1972 hod se ba Malmesbury a schwaara Eisnbohunfoi eaeingd, ois a Peasonazug mid nein Wong entgleisd is. Uma 100 Menschn san gstorm.Peter W. B. Semmens: Katastrophen auf Schienen. Eine weltweite Dokumentation. Transpress, Stuttgart 1996, ISBN 3-344-71030-3, S. 178.

 Wiatschoft und Vakeah 

Malmesbury is agrarisch pregd, vo oim duach Droadobau, Weinbau sowia Schof- und Gfliaglzucht. De National Route 7 fiahd in Noad-Sid-Richtung unmiddlboa on Malmesbury voabei und vabinddd Moorreesburg im Noadn mid Kapstadt im Sidn, die R45 fiahd noadwestweats Richtung Saldanha und sidostweats noch Paarl, weahnd de R46 noch Ceres im Ostn fiahd. De R315 schliassli vabindd Malmesbury mi de westli glengne Orte im Gstodbereich, etwa Darling.

Malmesbury hod on Kopfbohhof on da Bohstreckn (Kapstadt–)Kraaifontein–Bitterfontein, de im Guitavakeah bediand wead.

In da Stod stähd's Gfengnis Malmesbury Correctional Centre.

 Sunstigs 

De Malmesbury-Gruppe is de ejdasde Gstoafoamazion van Gebiet. Se stommd aus dem spadn Prekambrium und bstähd aus Grauwacke und Schiefa. (englisch), obgruafa om 17. August 2015

 Im Netz 
 Touristische Hinweise bei sa-venues.com (englisch)

 Beleg 

Kategorie:Ort in der Provinz Westkap
Kategorie:Ort in Afrika
Kategorie:Swartland